En slagnøgles kraft måles i moment med enheden Newton-meter (Nm) og der er to værdier, du skal kigge på, nemlig slagnøglens tilspændingsmoment - altså maskinens maksimale kraftudvikling når den spænder en bolt, og den maksimale kraftudvikling, når bolten skal løsnes. Slagnøglens løsrivningsmoment vil oftest være større end tilspændingsmomentet, fordi det kræver større kraft at rive en bolt løs end det gør at spænde den.